
Pradedama įgyvendinti projektas įrengiant naujus dviračių maršrutus Kauno ir Balstogės Lenkijoje regionuose
Pradedamas įgyvendinti tarptautinis projektas „Dviračių maršrutui žalesnių regionų link“ (projekto Nr. LTPL00419), kurio pagrindinis tikslas – skatinti Kauno ir Balstogės girios regionų ekonominę plėtrą. Iniciatyva siekiama pritraukti daugiau lankytojų į programos teritoriją kuriant ir populiarinant tvarius dviračių maršrutus, kurie padėtų mažinti atotrūkį tarp miestų ir kaimo vietovių.
Projekte bendradarbiauja septynios organizacijos iš Lietuvos ir Lenkijos:
· Viešoji įstaiga Kauno regiono plėtros agentūra (pagrindinis partneris, Lietuva);
· Hainuvkos apskritis (Lenkija);
· Vietos turizmo organizacija „Bialowieza Forest Region“ (Lenkija);
· Birštono savivaldybės administracija (Lietuva);
· Jonavos rajono savivaldybės administracija (Lietuva);
· Kaišiadorių rajono savivaldybės administracija (Lietuva);
· Hainuvkos miesto savivaldybė (Lenkija).
Projekto metu bus sukurti du regioniniai dviračių maršrutai (Lietuvoje – Kauno regione ir Lenkijoje – Balstogės girios regione), kurių kiekvieno ilgis sieks apie 500 km. Veiklos apima:
· Infrastruktūros plėtrą: Bus tiesiami nauji dviračių takai Birštone, Kaišiadoryse ir Hainuvkoje, įrengtas modernus riedlenčių bei BMX parkas Jonavoje, pastatytos dviračių remonto stotelės bei kita mažoji architektūra.
· Vieningą žymėjimą: Maršrutai bus suženklinti pagal tarptautinius standartus, sukuriant bendrą vizualinį identitetą ir gaires.
· Aktyvią rinkodarą: Planuojama sukurti profesionalius nuotraukų bankus, vaizdo įrašus, leisti žemėlapius bei maršrutų vadovus keturiomis kalbomis.
· Renginius: projekto partneriai organizuos dviračių turus, BMX varžybas bei dalyvaus tarptautinėse turizmo mugėse Vilniuje, Poznanėje ir Berlyne.
Tikimasi, kad per dvejus metus po maršrutų atidarymo nakvynių skaičius mažiau apgyvendintose regionų vietovėse išaugs bent 2 %. Projektas sustiprins abiejų šalių, kaip aktyvaus turizmo krypčių, įvaizdį ir sukurs tvirtą pagrindą tolimesniam bendradarbiavimui.
Bendras projekto „Cycling regions“ biudžetas yra 1 959 497,99 EUR. Projektas finansuojamas Europos regioninės plėtros fondo (ERDF) lėšomis, kurios sudaro 80 % (1 567 598,38 EUR), o likusią dalį (20 %) dengia partneriai savo lėšomis.
Partnerio Birštono savivaldybės administracijos (PP4) projekto biudžeto dalis siekia 130 090,87 EUR. Iš jų: ES parama (ERDF): 104 072,69 EUR, Savivaldybės indėlis: 26 018,18 EUR. Didžioji dalis šių lėšų bus skirta naujo dviračių tako Kalnėnų gatvėje statybai bei dviračių savitarnos remonto stotelių įrengimui. 
image1.jpeg
Bendrai finansuoja
HILCIrey EUROPOS SAJUNGA

Lietuva - Lenkija




